Aprazada a xullo a vista contra os donos dun pub de Baiona aos que piden 4 anos de cárcere polo ruído do local\nTemas: RUíDO BAIONA VIGO DELITO MENORES CáRCERE XUSTIZA MULTA XULGADOS\nEstán acusados dun delito ambiental e dun de lesións polos prexuízos causados a un matrimonio veciño da zona\nPor E.P. | VIGO | 06/04/2021 | Actualizada ás 13:13\nO xulgado do Penal 3 de Vigo suspendeu o xuízo previsto contra os responsables dunha discoteca-pub de Baiona, pai e fillo, para quen a Fiscalía solicita 4 anos de cárcere e o pago dunha multa de 84.000 euros, e que serán xulgados finalmente o próximo mes de xullo.\nA vista estaba fixada para este martes pero, segundo informaron fontes do Tribunal Superior de Xustiza de Galicia (TSXG), foi suspendida porque non chegou a documentación que solicitou unha das partes. Así, o xulgado sinalouna para o próximo 7 de xullo ás 9,30 horas.\nNo banco dos acusados sentarán un empresario da hostalaría e o seu fillo (tamén está acusada a sociedade que crearon), responsables do histórico local 'Vila Rosa' de Baiona , acusados dun delito contra o medio ambiente polo ruído que xeraba o local e dun delito de lesións, polos danos causados a un matrimonio que vivía nas inmediacións.\nSegundo se recólle no escrito de acusación da Fiscalía, "polo menos desde 2014" esta discoteca xeraba ruídos que excedían os límites legais e, a pesar das numerosas denuncias, mantivo a súa actividade. Así, as medicións realizadas entre 2014 e 2017 no exterior do local arroxaron resultados de máis de 70 decibeis (cando o máximo permitido eran 50) e as realizadas na vivenda dos denunciantes superaron con fartura os 40 decibeis (cando o máximo eran 30).\nO local foi denunciado e o Concello de Baiona ordenou a suspensión da actividade e incoou expediente sancionador en 2015 polos ruídos, e tamén pola realización de certas obras sen licenza.\nPero os apercibimentos non deron resultado e, de feito, o propio consistorio foi instado ós tribunais a executar esa suspensión de actividade. Aínda que se precintou a discoteca, posteriormente reabriu tras emendarse as deficiencias detectadas.\nUn matrimonio que vivía preto do establecemento iniciou unha batalla legal polos ruídos que tiña que soportar e que lles levaron mesmo a trasladar ás súas fillas menores a casa doutros familiares cada vez que abría pola noite a 'Vila Rosa'.\nAo longo de catro anos (acabáronse cambiando de domicilio en 2018) tiveron que soportar niveis de contaminación acústica que lles impedían descansar e que orixinaron un trastorno adaptativo asociado a "unha situación vital estresante", segundo a Fiscalía. Así, padeceron insomnio, ansiedade, trastornos somáticos, etc., e quedoulles como secuela un trastorno neurótico.\nPor estes feitos, o ministerio público acusa aos procesados dun delito contra o medio ambiente e un delito de lesións, e pide para cada un deles 4 anos de prisión e o pago dunha multa de 84.000 euros.\nAdemais, pide que indemnicen a cada un dos prexudicados en 39.000 euros, e que lles paguen os gastos médicos nos que incorreron nese catro anos. Tamén solicita 4 anos de inhabilitación para exercer profesión no ámbito da hostalaría.\nPor outra banda, para a sociedade creada por pai e fillo e dona do local a Fiscalía pide o abono dunha multa de 360.000 euros e o peche definitivo.\nMozos divertindose nunha discoteca


O novo campo de fútbol que quere construír o Alcalde empeza a pasarnos factura | BNG da Estrada\nMaio 8, 2012 · by BNG A Estrada\t· in Deporte,Municipal.\t·\n“Grazas as penosas negociacións do noso Alcalde agora os estradenses teremos que asumir o custe eléctrico das instalacións da piscina, uns 3.000 euros ao mes”“Que non necesitamos un novo campo de fútbol sábeo calquera, pero que este nos vai saír moi caro é algo que ignora a maioría dos veciños e veciñas da Estrada”, afirmou rotundamente Xosé Magariños, logo de coñecer as novas condicións que terá que asumir o concello coa piscina da AGASP.\n“Aínda que hai moito tempo disto, construír a AGASP saíunos aos estradenses por un ollo da cara”, manifestou o concelleiro nacionalista, “e en compensación, a Xunta de Galiza, que asumía os custes da piscina, como equipamento autonómico que é, permitía o uso das instalacións aos estradenses, sen que nos saíra máis caro o uso desas instalacións”.\n“Sen embargo, tal e como informan os medios de comunicación, e grazas as penosas negociacións do noso Alcalde agora os estradenses teremos que asumir o custe eléctrico das instalacións da piscina, uns 3.000 euros ao mes, e todo para construír un campo de fútbol que non necesitamos en absoluto”, explicou o portavoz municipal do BNG, Xosé Magariños.\n“Non nos fartaremos de dicir, que temos outras prioridades, e construír un campo de fútbol non é unha delas”, manifestou o concelleiro do BNG; “cando teñamos un centro de día, un novo xulgado, teñamos a cidade do móbel construída e en funcionamento, cando teñamos unha nova gardaría municipal, etc, etc, etc, será o momento de pensar nun novo campo de fútbol, mentres tanto esa infraestrutura sobra”, explicou Xosé Magariños.\nEtiquetas: Campo de Fútbol,Despilfarro,PP\n← O PP impide que A Estrada conte cunha nova gardería pública ao non licitar a Cidade do Móbel\nDirixir os plenos é responsabilidade do Alcalde →


Aberta a inscrición para a carreira contra o cancro\nDespedimento libre Theresa May Centros históricos Pablo Iglesias Voto veciños Eleccións 26M Huawei Gripe española O tempo Harvey Weisntein Renda 2018 Somos agro Curso galego\nFerrol: Aberta a inscrición para a carreira contra o cancro\nA proba, cun marcado carácter solidario, está fixada para o día 11 de novembro\nFERROL 26/10/2018 16:27 h\nO domingo día 11 de novembro desenvolverase a sexta edición da carreira da Asociación Española Contra o Cancro, que se denominará En Marcha contra o Cancro, Corre por Ferrol. A proba ten un marcado carácter solidario, xa que toda a recadación, descontados os gastos, será a beneficio da delegación ferrolá da AECC.\nTodos os interesados en inscribirse poderán facelo na web www.carreirasgalegas.com ou na oficina ferrolá da AECC, situada na rúa Real número, 6, primeiro dereita, entre as dez da mañá e dúas da tarde.\nA inscrición custa 8 euros para os adultos e 2 para as categorías de base.\nHaberá unha carreira, cun percorrido de cinco quilómetros, e tamén unha camiñada. A saída e meta estará no Cantón de Molins.\nDúas nais pontevedresas: «Aos nosos fillos acusáronos de violación e era mentira»\nFerrol cidade Comarca de Ferrolterra Atletismo


Maquillar a información | Galicia Digital\nMaquillar a información\nSe a imaxe vale máis que mil palabras, ¿por que algúns medios maquillan a palabra pero non a imaxe?.\nOs medios gráficos, televisións ou xornais, amosan as imaxes máis crudas nos sucesos luctuosos, e un cadaver sen cubrir no medio da estrada, ou un regueiro de sangue na beirarrúa, teñen garantido lugar de honra á hora de contarnos a cruda realidade, impactando en roxo e morte nas nosas pupilas.\nNon pasa o mesmo coa palabra\nCando hai uns días os etarras asasinaron a Isaias Carrasco, nunha avanzada informativa de Radio Nacional, escoito que a filla que presenciou a súa morte, nun comunicado lido coa maior enteireza chamoulles ós terroristas hijos de puta, na máis directa denominación dun desalmado aínda que analisada a frase non responda ó significado. A ninguén pode extrañar unha expresión así como mínimo desafogo.\nPois nos informativos posteriores eliminouse a frase cun empalme de son ostensiblemente burdo. O mesmo ocorriu con algunhas televisións. Coñecendo o contido, sabía a vergoña aquela poda inmunda.\nNoutra televisión escoito á rapaza dicir que os terroristas no tienen cojones. Quedei abraiado por esa outra maquillaxe informativa sen dúbida para non ofender ós benpensantes e benfalantes, cando o que verdadeiramente nos ofende é a morte alevosa; o terror.\nEn fin, que para coñecer a declaración íntegra da rapaza tiven que ler ó día seguinte La Voz, que a publicaba na segunda páxina.


Marseille pasaxeiros e balsas de coche\nMarsella prezos de pasaxeiros e ferry billetes, horarios, reservas de billetes e información para ferries que navegan desde Marsella para Ajaccio, Alger, Annaba, Bastia, Bejaia, Ile Rousse, Oran, Porto Torres, Porto Vecchio, Propriano, Sfax, Skikda e Túnez.\nComparar os prezos dos billetes de ferry dispoñibles Marsella en tempo real e reservar os billetes máis baratos coche e barco de pasaxeiros dispoñibles Marsella vela de e para Marsella, Ajaccio, Alger, Annaba, Bastia, Bejaia, Ile Rousse, Oran, Porto Torres, Porto Vecchio, Propriano, Sfax, Skikda e Túnez con SNCM, Algerie ferries, La Méridionale ou CTN Ferry lines ferries en liña con confirmación inmediata. busca personalizada\nPrezos e reservas de billetes Billetes libro Marseille Ferry con SNCM, Algerie Ferries, La Méridionale ou CTN Ferry Lines para ferries que navegan desde Marsella para Ajaccio, Alger, Annaba, Bastia, Bejaia, Ile Rousse, Oran, Porto Torres, Porto Vecchio, Propriano, Sfax, Skikda e Túnez en liña con antelación para apreciar o prezo do billete máis barato dispoñible ferry.\nO prezo que ve é o prezo que paga. Non hai extras escondidos ou sorpresas, como sobretaxas de combustible adicionais ou taxas de reserva e nós non cobramos nada extra para pagar con tarxeta Visa Electron. O prezo que nós cita-lo para o seu billete de Marseille pasaxeiro ou ferry coche seleccionado, a bordo de aloxamento e tipo de vehículo é todo o que vai pagar, e iso é unha promesa. Para obter un prezo do billete de ferry Marsella e reserve o seu billete de ferry de forma segura en liña use o formulario de reserva de ferry en tempo real sobre a esquerda. Tamén é capaz de engadir un hotel ao seu destino, ou en calquera outro lugar, para o seu billete de ferry cando completar a súa reserva billete de ferry. Máis sobre Marseille\nMarsella é a segunda cidade máis poboada de Francia (e terceira área urbana) o maior porto do Mediterráneo e do centro económico da rexión de Provenza-Alpes-Côte d'Azur.\nCos seus edificios con tellados de terracota de cor do trigo rachado, damasco maduro e améndoa branquear espallados arredor do mar Mistral-chicoteado, Marseille é infundir con unha enerxía perceptible e irreprimível. Pulsando a un ritmo do sur de Europa sensual, Marseille tamén ten un tambor da veciña África do Norte. Súa fusión de culturas é a mellor experiencia nos seus mercados thronging rúa de tendas producen provenzais, bazares Souk-como alxerinos, e as capturas fresco-off-the-barco espallados ao longo peiraos do porto Vieux no mercado de peixe de séculos de idade, a ver os ingredientes de base ao lugar de ensopados de peixe especialidade, bouillabaisse. O seu nome tradúcese literalmente ao seu método de cocción: cando ferve (bouillir), a continuación o lume a ferver (baisser) - que é quizais unha boa receita para xestionar o caldeiro inebriante, Calefacción que é o Marsella.\nMarsella é un lugar marabillosas diversificada composta por arrondissements ou distritos 16 e un total de 111 diferentes barrios ou barrios. Cada un é autosuficiente e ten as súas propias características distintas. Le Vieux-Port\nO antigo porto é unha das pezas máis coñecidas de Marsella e as súas rúas están repletas de restaurantes e cafés. No período da mañá, pescaderías dobrar o seu comercio no mercado de peixes fronte aos barcos. Este é o lugar onde Luís XIV ancorado súa flota. Tamén vai atopar galerías aquí. Xunto con Cours Estienne d'Orves atoparás lugar Thiars, a parte máis animada do distrito. Bos restaurantes de calidade están lado a lado con trampas para turistas. O Teatro Nacional de la Criée é moi popular. Un pouco máis adiante, Basílica St Victor é coñecido localmente como a clave para a porta '. la Canebière Esta é a máis famosa estrada na cidade. Ao longo dela verás rúas como a Rue St Ferréol, eo Musée de la Mode, o Musée de la Marina et de l'Economie, e da Ópera Municipal compra. O Odéon fica á dereita ao final. Le panier\nUn camiño a través deste barrio popular, preto do antigo porto, leva ao redor das rúas peonís provenzais, ladeadas por edificios multi-cores. O Clocher des Accoules, la place des Moulins, la Vieille Charité e la Major son ricos en historia. la Joliette\nOs peiraos Joliette son os longos edificios de ladrillos vermellos ao longo da pasarela autoestrada. Os catro bloques de edificios foron construídos no século 19th e os interiores foron completamente renovados. Os Musee des Docks Romains mapea a historia do porto de Marsella. Probe pasar unha noite no Docks des Suds tamén. la Plaine En Marsella, Place Jean Jaurès é tamén coñecida como La Plaine. Esta enorme praza ten un mercado os martes, xoves e sábados e unha movemento área comercial noutros momentos. As rúas adxacentes fornecer unha ampla variedade de restaurantes, bares e pubs frecuentados polos veciños como l'Intermédiaire ou no Bar da Plaine. Le Cours Julien\nSó ao longo de La Plaine, le Cours Julien é un lugar popular para multitudes máis novos, debido á súa variedade de cafés, cabarés e teatros como Chocolat-Théâtre. Para concertos Espace Julien é o lugar para ir. Pasear polas tendas de antigüidades e tendas de roupa como Madame Zaza de Marsella. Castellane\nBares e cines, como César e Prado manter esta praza ao final do día e da noite bastante movida Rue de Roma. Situado no distrito de negocios, que tamén marca o cruzamento de estradas principais, como Boulevard Baille e do Prado. Le Prado\nAs persoas veñen para o Prado a ver os edificios burgueses que a liña da estrada principal, o Boulevard Perier ea Rue Paradis. O Parc Borély eo seu castelo proporcionar un dos maiores espazos abertos de Marsella. O autódromo aquí tamén é moi popular. Endoume\nOs habitantes son parcial a este distrito, que é dominado por Notre Dame de la Garde. O nome La Bonne Mère (literalmente "Boa Nai") vén de enorme estatua da Virxe María na parte superior da torre da campá. Esta igrexa é tamén un lugar importante para os peregrinos. la Corniche\nOs ventos Corniche (estrada costeira) ao longo da costa do Mediterráneo e as vilas máis extravagantes están situados neste distrito, como é MAC-Galerie Contemporaines des Musée de Marsella. Hai unha abundancia de boas vistas, pero as praias son na súa maioría escondidos. O Palais de Pharo é un gran lugar para camiños e Vallon des Auffes é unha agradable sorpresa. Onde queira que estea, pode contemplar o mar aberto. Longchamp\nPalais Longchamp é un bo lugar para ir para camiños e tomar un pouco de cultura. Tamén podes visitar o Musée Grobet-Labadie, o Musée des Beaux-Arts e do Museo d'Histoire Naturelle-museo de historia natural\nMarsella ten un gran porto. Hai rutas de ferry directos de Marsella para Ajaccio, Bastia, Porto Torres, Porto Vecchio e Propriano. Existen varios peiraos no porto, polo que é aconsellable comprobar con antelación a partir do cal peirao está partindo. Garantía de mellor Marseille Ferry Ticket Prezo\nMellor Prezo Garantir - Sempre lle ofrecer o noso máis baixo SNCM, Algerie Ferries, La Méridionale ou CTN Ferry Lines pasaxeiros e balsas de coche prezo do billete dispoñible de e para Marsella. Non hai extras escondidos ou sorpresas, como sobretaxas de combustible adicionais ou taxas de reserva e tampouco cobramos nada extra para pagar con tarxeta Visa Electron. O prezo que nós citamos ao seu billete de ferry Marsella seleccionado, aloxamento a bordo e tipo de vehículo é todo o que vai pagar, e iso é unha promesa!\nNo caso improbable de que atopa o mesmo toda billete de ferry Marsella ata máis barato en brochura de calquera outro operador turístico nós prometemos que faremos todo o mellor para bater ese prezo ou ofrecerlle a opción de solicitar un reembolso. Para facer a reserva do coche e do pasaxeiro ferry billetes Marsella por favor pulse AQUÍ. Atención ao Cliente, TELEVENDAS e Contacte connosco no ferryto.com vostede é capaz de obter Marsella prezos dos billetes de ferry en directo, comprobar a dispoñibilidade e coche libro e de ferry de pasaxeiros billetes de e para Marsella no noso menor prezo do billete dispoñible. Ferryto.com é parte do máis grande do mundo rede de distribución de billetes de ferry en liña que contén a posibilidade de reservar máis de 80 grandes operadores de ferry Europea, incluíndo a Marsella e para máis de 1,200 rutas outra balsa todo o Reino Unido, Francia, España, Irlanda, Holanda, Europa do Leste, o Mediterráneo, o Báltico e Norte de África. Para máis información, respostas ás preguntas máis frecuentes ou contacte connosco directamente por favor pulse AQUÍ. Sobre nós


O Consorcio do Casco Vello compra un solar de 231 metros cadrados de Elduayen para crear no mesmo vivendas de protección - Vigo al minuto\nO Consorcio Casco Vello de Vigo (CCVV), vén de adquirir o solar situado na rúa Elduayen 31, un terreo de 231 metros cadrados, dos que 125 corresponderían á superficie edificada. Ata o de agora, unicamente se procedeu á demolición da vivenda preexistente e parte da cimentación.\nNeste solar, que ten tamén saída á rúa Ferrería, existía con anterioridade unha vivenda, de planta baixa e dous pisos, que foi demolida polos anteriores propietarios. Agora será rehabilitada para crear na mesma vivendas de protección, de acordo cos obxectivos fundacionais deste organismo.\nCon esta última operación de compra, o Consorcio do Casco Vello de Vigo leva adquiridos 75 inmobles, dos que 58 xa foron rehabilitados e tres están en execución. Rehabilitáronse 104 vivendas, das que 88 foron vendidas e 10 están ocupadas en réxime de alugueiro. Tamén se rehabilitaron 32 locais comerciais, dos que se venderon 6 e 12 están ocupados en réxime de alugueiro, estando os 17 restantes en fase de adxudicación.


DESAFÍOS CON RUBALCABA\nRedacción | domingo, 5 de febrero de 2012, 07:09\nOs delegados do PSOE víronse abocados a optar entre dous candidatos á segredaría xeral que, malia pregonaren o cambio que precisa con urxencia a organización, ningún deles o encarnaba. Entre un gran rofesional da política, seguramente o mellor da casa socialista, pero cargado de pasado, e unha muller ambiciosa, seguramente a mellor colocada para ascender dentro desa mesma casa, pero demasiado marcada polo zapaterismo. Non é que Rubalcaba estea libre dese sambenito, pois que compartiu con ZP tódalas decisións polas que agora penan na oposición. Pero non ten ese bautizo de orixe co que Carmen Chacón naceu á vida pública española. Escolleron finalmente, aínda que por unha diferencia ben curta de 22 votos, non a quen unha ben engraxada mercadotecnia a revestira coas roupaxes dunha renovación sen data, a anos vista, senón a quen por experiencia, densidade e autoridade interna mellor pode resistir e combatir a depresión na que malviven o partido e a militancia despois do 20-N.\nAo meu ver, acertaron. Sen menospreciar a capacidade de Chacón para repoñer forzas, e para sintonizar moito mellor que Rubalcaba co Estado plural que el supedita ao ‘español’, nas circunstancias actuais, cun PP atornillando o poder cuase absoluto que deriva dun control institucional sen precedentes, e coa crise económica poñendo a proba os ADN da esquerda, nada como o que caracteriza ao novo secretario xeral para afrontalas a peito descuberto. Curtido en mil batallas, temido pola súa implacable dialéctica, a súa elección é para Rajoy e a súa iniciada contrarreforma a peor das noticias. A súa solidez intelectual, unida ao acostumbrado que está como químico a prever as consecuencias de calquera acto ou decisión, e a autoridade moral que posúe internamente malia o estacazo de novembro, aportan o resto. Tanto para reaxustar e vitaminar unha oposición de alternativa á dereita gobernante, como para reconstruir a renovación ideolóxica que Zapatero, e os máis zapateristas, deixaron pendente.\nPorén, sigo defendendo que o que o PSOE necesita neste momento é moito máis que a elección dun líder. Ten que coser os rotos polos que se lle escabulliron nada menos que catro millóns e medio de votantes. Un traballo nada mecánico, que esixe repoñerlle ao proxecto socialdemócrata as pilas cuxa descarga veu provocada non só pola crise, en si mesma mortal para calquera partido de goberno, tamén pola vacuidade dunha maneira de facer política e de gobernar. Certo que Rubalcaba vén desa vacuidade, que tivo na personalidade e nas dúbidas hamletianas de ZP o seu mellor caldo de cultivo, pero só un político das súas condicións pode facer sen complexos, como se se tratase do seu último e definitivo desafío público, o camiño de volta.\nTen pouco tempo por diante , pero se o sabe aproveitar en desafío, unha idea que os indecisos do 38 congreso viron no discurso perfectamente estruturado, sereno e pedagóxico, dándolle os votos do trunfo, fará que a cancha do partido quede preparada para que outros -a propia Chacón, entre eles- rompan a arañeira que agora separa ao partido do seu electorado. Claro que para iso tamén ha de saber administrar, sen sectarismos, o poder que onte lle deron as bases.


Plató dos informativos da TVG\nAlgúns dos telexornais da Televisión da Galiza dos pasados días 16, 17 e 18 de setembro trataron o triplo crime de Valga como un suceso convencional, empregando linguaxe que normalizaba a violencia machista e sen contextualizar coas opinión de expertas. Ademais, ofrecíanse detalles morbosos sen interese informativo. Tampouco se incluíu na maioría dos casos a mención ao teléfono de denuncia da violencia machista, e cando se fixo foi sen advertir de que non deixa pegada na factura telefónica. Estas son algunhas das críticas do comité de empresa da CRTVG á cobertura deste feminicidio.\nO comité denuncia especialmente a reiterada emisión das declaracións da irmá do asasino confeso no día 18 de setembro. Isto vulnera, afirma, as recomendacións do Colexio de Xornalistas e do propio Consello de Administración da TVG en canto ao uso de testemuñas próximas ao agresor. “Sei que o fixo porque mo dixo e botou ás mans á cabeza” é o titular que abriron varios telexornais, coas declaracións da familiar de costas á cámara, mais identificada con nomes e apelidos, atribuíndo o acontecido a un arrebato de loucura.\nDesde o Comité de empresa esixen respecto polo traballo profesional no departamento de Informativos. As representantes das traballadoras reclaman que a dirección non obrigue nin transmita ordes que incumpren quer os códigos deontolóxicos, quer as obrigas legais que teñen como servizo público, xerando ademais situacións de tensión na redacción.\nPodes ver este artigo na próxima dirección /articulo/social/traballadoras-denuncian-tratamento/20191009124003084974.html


Xornal Vigo: O Concello organiza unha nova edición da "Noite Branca" con 39 visitas guiadas e 11 concertos\nAbel Caballero avanzou este luns a programación dunha nova edición da "Noite Branca". A cita cultura celebrarase o vindeiro sábado, 11 de agosto, na Rede Museística e Expositiva do Concello de Vigo cun total de 39 visitas guiadas e 11 concertos en 12 puntos diferentes de actividades.\nEsta iniciativa, que comezou hai seis anos, ten como principal obxectivo poñer en valor o patrimonio da nosa cidade á vez que desenvolve unha manchea de actividades nos centros que forman parte da Rede Museística e Expositiva do Concello de Vigo (Pazo-Museo "Quiñones de León", Verbum-Casa das Palabras, Pinacoteca "Francisco Fernández del Riego", Casa Galega da Cultura, Casa das Artes, MARCO-Museo de arte contemporánea de Vigo); todo nun horario amplo, procurando maiores atractivos para a cidadanía viguesa e para as persoas que visitan a cidade nestas datas.\nAo igual que no ano anterior, súmanse a esta iniciativa os xacementos arqueolóxicos do Castro e o Centro de Interpretación do Mundo Romano (Toralla), dependentes da Concellería de Patrimonio Histórico, a "Sede Afundación Vigo" (a través do centro Naturnova) e o Museo do Mar de Galicia.\nFiel á súa filosofía de gratuidade, sustentabilidade e participación, "A Noite Branca" volve cunha oferta intensiva e diversificada, que obriga á escolla nunha noite de verán chea de vitalidade e xente nas rúas e nos diferentes espazos.\nSempre baixo o prisma de vinculación entre os espazos e as intervencións musicais, nesta sexta edición tanto a cidadanía como as persoas que nos visitan nestas datas, poderán gozar de concertos en espazos como a Casa das Artes, o Xacemento Arqueolóxico do Castro, o Museo "Quiñones de León", o xardíns históricos de Castrelos ou o Verbum; ademais, haberá propostas musicais ao aire libre na rúa do Príncipe, arredor do Marco, e na praza da Princesa. Visitas guiadas, obradoiros participativos, interactividade, concertos, exposicións e a ampliación do horario co fin de potenciar, tanto nos equipamentos do centro da cidade coma na periferia, o desenvolvemento de actividades para todo tipo de público relacionadas coas coleccións e as exposicións.\nVisitas guiadas, concertos e obradoiros\nEn total serán 39 visitas guiadas convencionais, lúdicas, con representacións, obradoiros; 11 concertos musicais coa Orquestra Vigo 430, Gabriel Gasio, DAGDA, Red Vita, Katerina Linke, Proxecto Vermeer, Nastasia Sürcher, Cherry Sweet Band, Marlene Rodrigues&Nuno Fernandes e Aldaolado; 12 puntos de actividade, con ampliación de aperturas, exposicións permanentes e 9 exposicións temporais.\nAdemais, na planta baixa e exteriores do Verbum terá lugar o programa "Os Tres Tempos", no que se presentarán os traballos de varios artistas internacionais, galegos e vigueses, que abarcan dende a poesía á arte e á danza, divididos nos tres tempos do verbo: presente, pasado e futuro. No referente á poesía, Raquel Lima (Lisboa), Samuel L. París (Santiago de Compostela), Marcos de la Fuente (Vigo), Nuria Vil e Charles Rapante (Vigo), Jose Lameiras e David Cid —M.D.S.— (Ourense) recitarán os seus versos, mentres que Kedro (O Porriño) interpretará rap e Underclock (Moaña) porá música electrónica.\nNoutros espazos do museo, tanto interiores como exteriores, pintarán en directo dous tatuadores vigueses e artistas do graffiti e a pintura mural (Roke, Abi Castillo, Mubs, Seds, Yasabesquien, Sax, Dashone, Gory, Lupita Hard). Destaca a presenza dunha das mellores graffiteiras internacionais, Holly Rock (Nova Zelandia), e o grupo Expostas que creará un mural colaborativo. Para completar a programación, a danza estará presente grazas aos cinco membros dos Galirockers, grupo vigués de breakdance e baile moderno, que farán pases e invitarán ao público a participar. Para rematar, haberá un freestyle de todos os participantes acompañados polo dj Gabry Massa (Vigo).


Presentan Ana Celia Vázquez e Francisco L. Iglesias, coa información deportiva a cargo de Carlos Macía. Inclúe unha entrevista a Beatriz Corredor, presidenta de Red Eléctrica de España.\nATRÁPAME SE PODES: ATRÁPAME SE PODES 43\nPresentado por Paco Lodeiro, este concurso de preguntas e respostas convidará o espectador a xogar desde a casa e daralles aos concursantes a posibilidade de gañar importantes premios. Goio da Illa de Arousa, Mónica de Narón, Carlos da Coruña, Érika de Dumbría e Patricia de Ourense participan por terceiro día consecutivo no 'Atrápame se podes' e aspiran a levar un bote que xa chegou aos 10.400 euros.\nESTACHE BO!: Guiso de bacallau con salsa de froitas e curry\nPresenta Loly Gómez. Inclúe "Adiantos Informativos". Entre outras cuestións, ‘A revista' aborda a conmemoración do Día Internacional das Persoas con Discapacidade e as previsións turísticas en Galicia para esta ponte.\nTELEXORNAL DEPORTES MEDIODÍA: TELEXORNAL DEPORTES MEDIODÍA 03.12.2021\nQUEN ANDA AÍ?: QUEN ANDA AÍ? VII 391\nFUN POLO AIRE: FUN POLO AIRE XII 654\nESTACHE BO!: Espetadas de salmón en mollo de limón\nLUAR: LUAR 1286\nMusical presentado por Xosé Ramón Gayoso e Trisha Fernández. Ofrece humor, concursos e as actuacións máis destacadas da música galega e nacional. Os fenómenos virais Twin Melody e Abraham Mateo chegan a 'Luar', que tamén contará cos sons do Coro Toxos e Froles. A música da nosa terra estará presente esta noite, ademais, nas intervencións de Os Terribles de Arousa e a orquestra Los Player’s.\nEVENTOS G: París contra Panorama\nOs espectadores asistirán, no 'Evento G' que se ofrece este luns, a un duelo histórico: a París de Noia contra a Panorama. O enfrontamento entre as dúas orquestras galegas máis importantes será arbitrado por Alba Mancebo e Arturo Fernández.\nSerie. Hoxe á busca de Claudia, que realiza Emilio, súmaselle a pescuda sobre o marido de Sara. Ademais, o Pardo Veiga decide poñerse ao día cos asuntos da adega, pero agora non só é Suevia quen conspira contra el.


O embarazo da cadela: como lograr que sexa o máis cómodo posible | Consumer\nO embarazo da cadela: como lograr que sexa o máis cómodo posible\nA cadela gestante móstrase a miúdo inquieta durante a última fase do embarazo, polo que o descanso, o exercicio moderado e as masaxes poden ser esenciais\nData de publicación: Martes, 17 de Abril de 2012\nO embarazo dunha cadela é unha das etapas máis esixentes da súa vida. A femia debe coidar dela mesma, pero tamén dos cachorros que crecen no interior do seu ventre. Isto explica que a femia de can precise non padecer situacións de tensión innecesaria. Dar agarimo á nosa mascota, propiciar o seu descanso, evitar situacións de tensións, facilitarlle o exercicio moderado e darlle suaves masaxes é unha axuda nestes delicados momentos.\nXunto coa lactación, o embarazo da cadela é unha das etapas da súa vida que máis requirimento de enerxía precisa. O corpo experimenta fortes cambios para aloxar aos cachorros que crecen no útero. Isto explica que evitar innecesarias situacións de tensións sexa esencial para axudar a que a nosa mascota senta o máis cómoda posible durante os pouco máis de dous meses que dura a súa xestación.\nDescanso para a exhausta cadela embarazada\nUnha cadela embarazada debe contar cun ambiente tranquilo e sen estraños, persoas ou animais alleos á casa que poidan alterar este proceso crucial e tan delicado. Isto é máis importante se cabe durante a última etapa de xestación da femia: os cachorros crecen rápido no seu interior e cada vez presionan con maior intensidade o ventre.\nAprender a interpretar o comportamento da nosa mascota é unha das claves para saber se necesita estar soa para descansar. Se o animal non dá mostras de querer interactuar con vostede, con outros membros da familia ou con outros animais, hai que dar á mascota a oportunidade de non facelo: a súa cadela pide calma nese momento.\nConstruír un paritorio caseiro é unha boa alternativa, que ademais servirá á súa mascota como lugar de descanso onde lograr a intimidade que require mentres se prepara para recibir aos cachorros. O paritorio debe construírse nunha habitación separada, lonxe dos ruídos e das visitas. O lugar idóneo é unha estancia illada do tránsito habitual do resto da familia.\nA escuridade proporcionará unha atmosfera acougada á cadela gestante. Isto explica que sexa aconsellable situar o paritorio nun lugar onde se teña a posibilidade de permanecer sen luz, ou en penumbra, durante certas horas do día.\nEvitar situacións de tensións: coidado cos baños\nPara algunhas femias que non se habituaron ao aseo desde a súa etapa de cachorro, a experiencia do baño con auga e xabón pode resultar angustiosa. Isto explica que conveña ter en conta certas precaucións no momento do aseo, en especial, coas mascotas gestantes máis nerviosas. “Sempre que sexa posible, convén concentrar os baños ao principio e a metade da xestación, non nos días finais, xa que non é estraño que o aseo durante ese últimos catro ou cinco días de embarazo provoque na cadela certa tensión pouca recomendable no seu estado”, explica o veterinario Juan Francisco Sánchez.\nOs paseos axudan a que a femia gestante senta cómoda\nO exercicio moderado é beneficioso para a cadela ao longo das preto de nove semanas (entre 63 e 67 días de media) que dura a xestación, pero é esencial na última fase do embarazo canino: cando o momento do parto achégase, é normal que o animal se mostre inquieto. Non é estraño que a partir da oitava semana de xestación rabuñe o chan ou a cama que se preparou para que dea a luz aos cachorros.\nA actividade física, limitada aos paseos ao aire libre, é moi necesaria durante esta etapa da xestación, xa que axuda a que a femia senta máis tranquila. Convén repartir as sesións de exercicio diario ao longo da xornada. Os paseos de vinte minutos (entre catro e cinco) distribuídos durante o día son beneficiosos e necesarios para a cadela.\nMasaxe para a mascota embarazada\nAs dores de músculos e o habitual nerviosismo da femia durante a última fase de xestación fai recomendable darlle masaxes que lle axuden a estar máis acougada. Convén ter especial precaución coa zona do ventre e evitar presións innecesarias. Mesmo, é preferible limitar a suaves caricias o contacto das nosas mans nesa zona.\nO corpo da cadela experimenta fortes cambios para aloxar aos cachorros que crecen no seu útero: evite as situacións de tensións.\nA mascota gestante debe contar cun ambiente tranquilo e sen estraños, persoas e animais alleos á casa que poidan alterar este proceso crucial e tan delicado na vida do animal. Isto é especialmente importante durante a última etapa de xestación da femia.\nAprenda a interpretar o comportamento da súa mascota: é unha das claves para saber se necesita estar soa para descansar.\nConstruír un paritorio caseiro é unha boa alternativa: ofrecerá á súa mascota un lugar de descanso e a intimidade que require.\nUnha mascota gestante necesita contar cun espazo que teña a posibilidade de permanecer sen luz, ou en penumbra, durante certas horas do día.\nEvite bañar á súa mascota durante o últimos catro ou cinco días de embarazo: pode causarlle unha tensión pouca recomendable no seu estado.\nOfreza aos seus amiga paseos de vinte minutos (entre catro e cinco) distribuídos ao longo da xornada, durante a última etapa da xestación.\nAs masaxes axudan á femia a estar máis acougada, pero hanse de evitar presións na zona do ventre.


As Pontes acolle o Memorial Carlos Fornos de piragüismo o día 9 | Terrachaxa.com\nAs Pontes acolle o Memorial Carlos Fornos de piragüismo o día 9\n3 Xuñ 2019 Actualidade, As Pontes, Deportes Actualidade, As Pontes, Deportes\nO domingo 9 de xuño a partir das 10:00 horas terá lugar no Lago das pontes a desputa do Memorial Carlos Fornos/Trofeo José Ramón Corral 2019, regata das modalidades de K4 e C4 das ligas galegas de cadetes, junior, senior e veteranos, tanto masculinas coma femeninas. Esta proba encádrase Grupo 1 da Liga Galega.\nA proba desenvolverase a partir das 10.15 horas, cando se de a saída á categoría cadete de homes e mulleres, seguida da júnior, os veteranos e os sénior, que percorrerán 3 quilómetros aproximadamente.\nAo final das 2 primeiras voltas (na primeira para os cadetes) portearase pola praia por unha distancia de entre 70m e 100m. A zona límite de embarque e desembarque estará debidamente sinalizada con bandeiras e valados.\nA saída será dende a praia co cuarto integrante da embarcación en terra situado detrás dunha liña de cinta e na zona delimitada para as saidas na parte máis á dereita da praia.\nA organización recomenda o uso de cubrebañeiras e achicadores en todas as embarcacións.\nAdemáis dos premios individuais ás tres priemeiras embarcacións de cada categoría, a organización fará entrega de tres trofeos, o memorial Carlos Fornos ao mellor equipo senior, junior e veterano home; o trofeo memorial José Ramón Corral, ao mellor equipo cadete home e o trofeo Concello das Pontes ao mellor equipo feminino (todas as categorías).\nEn caso de que as condicións meteorolóxicas sexan de vento forte cabe a posibilidade de que a regata se realice no Encoro da Ribeira, xunto as instalacións do Grupo Xuvenil.\nEtiquetas As PontesDeportesmemorialPiragüsimo\nAnterior Abre o prazo de inscrición para os campamentos de verán das Pontes\nSeguinte A Escola Infantil de Vilalba xestiona ter comedor o próximo curso


O Poio Pescamar mantén o asexo á terceira praza - Pontevedra Viva\nRecepción a SIlvia Aguete na Subdelegación do Goberno\nVenres 1 de Marzo, 2019 ás 16:53 do Venres 1 de Marzo, 2019\nA pelexa pola terceira praza da liga está a lume vivo para o Poio Pescamar, que se atopa a un só punto de distancia do Jimbée Roldán.\nO conxunto da Seca buscará reforzar as súas aspiracións de consolidarse na zona alta na visita este domingo (12:30 horas) á pista do Sala Zaragoza, penúltimo clasificado.\nAs xogadoras adestradas por Dani Díaz intentarán sumar en Zaragoza o seu quinto triunfo consecutivo, aínda que o técnico avisa que "nos vamos a encontrar un rival que tiene urgencias y que va a salir a ganar".\nO equipo maño "ha tenido una reeestructuración en el parón navideño, en enero ha incorporado tres jugadoras", explica Díaz, o que supuxo un novo impulso para tentar buscar a permanencia na máxima categoría.\nNOVO RECOÑECEMENTO A SILVIA AGUETE\nSilvia Aguete non para de recibir felicitacións polo título europeo conseguido coa Selección Española. O último foi a recepción oficial ofrecida ese venres pola subdelegada do Goberno en Pontevedra, Maica Larriba, quen ve na gardameta do Poio Pescamar o exemplo dunha muller que "estuda, que traballa, que é deportista e que as administracións temos a obriga de visibilizar como un exemplo para as rapazas".


Os Ferreiros de Riotorto | Turismo de Riotorto\nEn Riotorto, como moi ben relataba Xosé Vázquez Pintor no seu libro “A tribo sabe”, hai o son da ingre e do martelo. E é que dende Ferreiravella ata A Veiga, pasando por Soutelo, O Mazo, Espasande ou Carboeiro, aínda hoxe segue viva toda unha prole de ferreiros, que teñen na fabricación artesá de ferramentas de corte o seu principal motor económico.\nCada un dos ferreiros que seguen en activo na zona conta con forxa propia. Nas forxas é onde se atopan os mazos, imprescindibles no proceso de ferrería. Trátase dun martelo xigante que facilita moito o labor. Antigamente denominábanse mazos de auga, e movíanse pola forza da auga; hoxe en día todos son mazos eléctricos. Con estes e co martelo na ingre (neste caso manualmente), os ferreiros van dando forma ó aceiro, que previamente poñen no lume a altas temperaturas. O acabado final dáselle xeralmente tamén co martelo.\nEn Riotorto contamos con moitas forxas en activo e tamén con restos doutras antigas. Se cadra a máis salientable é a restaurada no Mazo de Ferreiravella, chamada comunmente O Mazo da Fraga, hoxe convertida nunha área recreativa de interese turístico.\nAdemais das forxas os ferreiros tamén contan coas moas, onde afían os coitelos e as outras ferramentas de corte. No concello, amais das que aínda seguen en pé, contamos con restos de antigas moas de afiar, testemuña clara dunha tradición secular na zona.\nFinalmente, o propio ferreiro tamén se encarga manualmente e a través dun torno, de realizar os mangos de cada ferramenta. Estes adoitan ser de madeiras distintas como o chopo, a cerdeira, o buxo, etc. e que poden ir ou non vernizadas, dependendo do deseño que cada un inspire á peza.


Con un estrito protocolo de seguridade o departamento de Cultura organiza varias actividades ao longo do mes\nO Concello de Lousame deseña un completo programa cultural para o mes de maio centrado na celebración das Letras Galegas. O prato forte da programación terá lugar o sábado 15 de maio na praza do Concello, onde se celebrará a XIX Festa do Galego con actividades lúdicas para nenos e nenas con obradoiros culturais ‘Infantilandia’, música a cargo do piscadiscos infantil Marífaltri e coa animación de Fantoches Baj con ‘Os velocíclopes’. O obxectivo é que sexa unha xornada educativa na que a cativada afonde na cultura dun xeito divertido. Ademais nesta xornada tamén se difundirá a exposición Xela Arias, ‘Aquela nena de Sarria’. As entradas para a Festa do Galego serán únicas para todo o evento –non poderán dividirse por actividade- e xestionáranse a través do BandoTicket.\nDende o departamento de Cultura xestionan a ocupación e as capacidades máximas con este sistema dixital, o BandoTicket, a través do que os usuarios e usuarias poden conseguir as entradas para os eventos que se celebren no municipio. A iniciativa púxose en marcha coa recepción dos Reis Magos e permite que as persoas que queiran asistir a un evento local, poidan retirar de xeito gratuíto a súa entrada a través desta plataforma. Tras realizar o rexistro os usuarios reciben un correo electrónico na súa conta persoal, no que se lles facilita o acceso a un código QR, que o día do acto deben mostrar para a súa verificación na propia xornada antes de acceder ao espazo do evento.\nA través destas actividades, o Executivo local de Lousame pretende recuperar, con moita cautela e con estritas medidas de seguridade sanitaria, a actividade cultural no municipio. “A nosa intención é volver ofrecer cada vez máis propostas culturais á veciñanza. Se ben, a seguridade é o primeiro para nós, polo que sempre daremos prioridade ás normas determinadas polas autoridades sanitarias”, explicou Silvia Agrafojo, concelleira de Cultura.\nA tradicional homenaxe á figura de Zernadas de Castro cunha ofrenda floral, terá lugar ás 12:00 horas no busto do cura de Fruime, se ben este ano polas medidas de seguridade sanitaria non será un acto público senón que se difundirá posteriormente a través das redes sociais. En relación con Zernadas de Castro, o departamento de Cultura deseñou unha mostra virtual e física con diferentes paneis sobre este promotor do coñecemento na sociedade lousamiá.\nA exposición inaugurarase na Casa da Cultura o 28 de maio, e estará dispoñible para visitas durante dous meses.\nPola súa banda, o Club de Xubilados inaugurará o 17 de maio ás 12:00 horas unha exposición fotográfica na súa sede. A mostra está destinada a converterse nunha exposición permanente.\nDende a concellaría de Cultura tamén prepararon recursos didácticos a través do portal de lingua.gal a través do Fondo de Proxectos Culturais do Xacobeo 2021. Así, ‘Xacobeando’ quedará publicado o 5 de maio, o ‘Circo Atlántico’ o día 19 e ‘Falar sen Cancelas’ o día 26 de maio.


Casa das Xacias está no corazón de Galicia e tamén no corazón da Ribeira Sacra. Ríos entre montañas definen a zona cos seus característicos viñedos en muras e a súa peculiar viticultura heroica. Os amantes do bo viño poderán gozar así desta deliciosa denominación de orixe nun marco incomparable.\nTamén a arte románica do medievo é protagonista na Ribeira Sacra, ó que se suman vestixios góticos e renacentistas. Mosteiros e igrexas salpican a zona gardando auténticos tesouros en forma de pinturas murais, talles e arquitecturas varias.\nDescubrir pinturas renacentistas, visitar unha adega, pasear en barca e bañarse no río Miño, participar en festas locais, saborear a súa gastronomía, facer sendeirismo ou btt… son moitas as cousas que un pode facer na Ribeira Sacra! Por se fose pouco, pola ribeira chantadina tamén pasa o Camiño de Santiago de Inverno. Un tramo algo complicado que se supera grazas á beleza da paisaxe que o circunda. Tanto a entrada polos Cóbados de Belesar coma a saída polo monte do Faro serán para o peregrino estampas a recordar.


"«Sen piedade» é un libro terrible e dolorosamente persoal" - Vigoe.es\nHoxe falamos con… Pedro Feijoo\nO escritor galego, presente na Feira do Libro de Vigo, profundiza na súa obra e, en particular, nas súas últimas publicacións\n04 Julio 2018\tpor Gabriel Romero de Ávila\nGrazas por atendernos, Pedro. Que podes contar, sen desvelar grandes incógnitas, de «Sen piedade»?\n«Sen piedade» é unha novela que se move entre dous planos diferentes: aparentemente nada máis é unha especie de road movie literaria protagonizada por un par de capullos que se lanzan ao despiste das súas penas nunha noite de festa sen freo. Por suposto, un pode ler a novela sen ningún tipo de pretensión adicional e disfrutala así, como se non dixese nada máis.\nPero, como sempre fago, en realidade esta historia quere ser algo máis: para empezar, e aínda que nun principio podería parecer que os protagonistas principais son os dous mozos, Gordo e Teo, as verdadeiras protagonistas son elas, tres mulleres sen voz e mesmo case sen nome que, aínda que ao longo de toda a novela non teñen nin unha soa palabra de texto, descubrimos que berran en silencio páxina tras páxina, cada vez con máis forza, con máis estridencia segundo imos avanzando na trama.\nE isto é algo que está feito moi a mantenta, intentando transmitir un reflexo de como eu interpreto o que está a acontecer na nosa realidade cotiá, onde a pesar de que elas, as vítimas, debaerían de ser o máis importante, nós como sociedade sempre acabamos poñendo os focos de atención sobre os mesmos. Eles, os atacantes, os maltratadores, os violentos. Os verdugos.\nE, por outra banda, «Sen piedade» é un libro terrible e dolorosamente persoal, unha especie de axuste de contas cos meus propios demos, os mesmos aos que levaba xa anos ignorando, facendo como se non existisen, como se non os escoitase retorcerse dentro do armario. Unha batalla que xa me tocaba librar e na que, por suposto, saio perdendo, por completo derrotado, pero coa sensación de que era o que tiña que facer... Ás veces non se trata de facer o máis satisfactorio senón, simplemente, o correcto. Iso é «Sen piedade».\n«Camiñar o Vigo vello» é un dous libros máis fermosos dos últimos tempos, unha mostra de amor por Vigo. Como naceu a idea?\nDa máis pura necesidade. Alguén me dixo unha vez que sentir gratitude e non expresala era como envolver un agasallo e logo non regalalo. Xa desde cativo, todo o que recibín desta cidade foi tanto, tan abundante e xeneroso, que agora sentía que o xusto, a parte que a min me correspondía dentro dese trato era precisamente iso, devolver parte de todo o recibido. Compartilo, e buscar que a memoria da cidade siga a se propagar, a crecer entre todos, antes de que se perda, como tantos outros episodios determinantes para comprender a razón de ser da propia cidade, no esquecemento.\nO libro ven acompañado por numerosas rutas literarias que estás organizando neste tempo. Como vives esta experiencia?\nCunha mestura de alegría pola resposta recibida, tan entusiasta, e de agradecemento pola inmensa xenerosidade mostrada por parte da xente á hora de aceptar a miña proposta e estaren dispostos a participar nela e compartila.\nA túa relación literaria con Vigo é moi antiga, demostrada en obras anteriores. E ti es actualmente un dos maiores expertos na historia da cidade. Como ves Vigo hoxe?\nAntes de nada, agradezo o cumprido, pero, co debido respecto para todos os implicados no estudo da historia viguesa, gustaríame deixar claro que eu non son nin de lonxe un dos maiores expertos nin na historia da cidade nin tan sequera en nada, e non son poucos os homes e mulleres por completo máis preparados e mellor cualificados ca min nesta materia. E, por citar aínda que nada máis sexa un dos moitos e verdadeiros eruditos cos que conta a memoria viguesa, baste con mencionar a Jorge Lamas.\nAclarado este punto, eu, que veño sendo algo así como o neurótico máis optimista do mundo, vexo a cidade mellor que nunca. É certo que aínda queda moito por facer, pero estou plenamente convencido de que contamos coa máis importante das ferramentas perfectamente afinada: a xente. Superada aquela xeración, necesaria pero urxente, que chegou coa industrialización dos anos sesenta para instalarse na idea de que Vigo era unha cidade sen pasado, onde a nosa historia se limitaba a describir as cousas como “iso foi así de toda a vida”, agora é unha nova xeración a que lle toma o relevo. E esta nova xeración si se recoñece a si mesma como viguesa, e valora orgullosa o seu. E sente curiosidade, e busca, e pregunta, e comparte. Sobran dinosetos, pero por fortuna temos veciños.\nQue pensas das etiquetas que che colocan: novela negra, de aventuras, thriller…?\nBueno, mira, iso das etiquetas supoño que é algo inevitable. A min o que me importa é que os libros cheguen á xente. Que lle gusten, que a entreteñan. Necesito que así sexa porque, como dicía ao principio, aínda que esas novelas nada máis parezan textos de aventuras, thrillers, novelas negras, en realidade sempre son algo máis. Hai unha mensaxe oculta baixo a mesa. Pero para poder transmitila, para poder inoculala, eu necesito que ti goces desa lectura. E se para iso hai que poñerlle unha etiqueta, pois adiante. Como dicía aquela canción de Paul Simon, you can call me Betty...\nTi es o teu propio tradutor ao castelán. Como é o labor de traducir o teu traballo?\nBen, eu tómoo como outra parte máis do traballo. Non me importa facelo se con elo contribúo a que non se perda esa naturalidade dos meus textos que tanto me preocupa.\nAo mesmo tempo, es un autor moi implicado coas redes sociais. Que opinas desta nova realidade?\nEu creo que as redes sociais nada máis son outra canle, e nunca o fin. En realidade co que estou moi implicado ao cento por cento é co diálogo co lector, e para iso válome de todos os medios ao meu alcance, xa sexan as redes, os paseos, os clubs de lectura ou a táboa ouija. Teño moi claro, desde o primeiro momento, que isto é cousa de dous: escritor e lector. Xa sei que para moitos autores non é así, que hai quen escribe para se coñecer a si mesmo. Pero ese non é o meu caso. Eu xa me coñezo e, de feito, mesmo hai partes de min que desexaría non ter coñecido xamais. Non, eu non escribo para falar comigo senón para buscar, ou mellor dito, para recuperar o diálogo cun público que está aí. Que sempre estivo aí a pesar de que nós, que somos máis chulos que un Ocho, nos permitimos o luxo de lles dar as costas por demasiado tempo.\nGústame moito o que estás a facer con «Sen piedade»: un capítulo, unha canción. Son reminiscencias do teu traballo musical?\nEn realidade non. Antes que músico, eu sempre fun unha persoa namorada da música. Dá igual que fose músico ou non, a min sempre me gustou escoitar música, discos, cancións. E agora, dentro desa liña tan persoal que rodea esta novela, o feito de compartir todas esas cancións, tan importantes na miña traxectoria persoal, na banda sonora da miña vida, non é outra cousa senón abrirme un pouco máis. No fondo dóeme cando me preguntan se eu son Simón Varela. Porque, aínda que me gustaría que así fose, ser tan boa xente coma el, o certo é que non o son. E se son algo que pague a pena coñecer (ou non), ese algo atópase máis preto do que amoso en Sen piedade, e todas esas cancións, que a min tanto me emocionan, ou me fan berrar, ou me derrotan, ou me acompañan na miña tristura, non son outra cousa que unha tentativa de dar a coñecer a persoa que hai detrás do autor. Botellas ao mar que o náufrago lanza desde a súa illa co desexo de que, oxalá, haxa alguén ao outro lado...\nQue será o próximo: máis Vigo, Cataluña o algún lugar completamente afastado?\nO próximo será recordar onde gardei o bañador (hai xa tanto tempo...), e tentar perderme nunha praia deserta. Logo de todos estes anos escribindo sen parar, creo que vai sendo hora de descansar un pouco...\nMoitísimas grazas por darnos o teu tempo. Algo máis que queiras contar aos nosos lectores?\nGrazas por estar sempre aí. Sen ese apoio, sen eles pechando o diálogo, o meu traballo non vale nin os 29 kbs. que pesa esta entrevista...\nPedro Feijoo estará na Feira do Libro de Vigo o día 6. Pásate por alí e goza deste gran escritor.


O filme «Malcavada» será estreado en Sober o próximo día 13\nLemos: O filme «Malcavada» será estreado en Sober o próximo día 13\nA curtametraxe, que leva o nome dunha adega do municipio, foi rodada o pasado verán\nUn momento da rodaxe do filme no establecemento de turismo rural Casa Grande de Rosende CEDIDA\n05/12/2019 16:11 h\nO auditorio do centro sociocultural de Sober acollerá o día 13 —ás 21.00 horas— a primera proxección pública da curtametraxe Malcavada, dirixida por Antonio Mourelos e rodada no municipio o pasado verán. O acto contará coa presenza do realizador e comprenderá un aperitivo con viños da Ribeira Sacra.\nAínda que leva o nome real dunha adega situada no municipio de Sober, Malcavada non é un documental senón unha obra de pura ficción, segundo explica o produtor do filme, Monti Castiñeiras. «A adega do filme toma o nome da adega Malcavada, pero é unha adega imaxinaria que serve de escenario a historia que conta a curtametraxe», sinala. «Na película, a adega tamén é propiedade dunha muller, pero neste caso non é a dona da adega real, Araceli Vázquez, senón un personaxe ficticio chamado Alicia, e a historia que conta a película non ten relación coa vida real da muller que dirixe a adega Malcavada», engade. Por outro lado, a filmación non se levou a cabo na auténtica adega Malcavada, senón na Casa Grande de Rosende, un establecemento de turismo rural. O filme —unha historia «de viño e amizade», segundo os seus responsables— é interpretado polas actrices Neves Rodríguez, Ledicia Sola, Carmen Méndez e Marta da Costa. A rodaxe desenvolveuse tamén noutros escenarios do municipio de Sober, como o canón do Sil.


leoeosseus: Pouco tacto\nÁs 00:39, 23/07/09 , paidovento dixo...\nO chiste é bastante típico, pero simpático. O que non ten desperdicio é a nota (xa me explicarás de quen é).\nMañá levamos o indio ao campamento. Chamareite pasado.\nÁs 01:17, 23/07/09 , Raposo dixo...\nA nota non ten desperdicio, mesmo creo que abril está ben escrito.\nÁs 01:31, 23/07/09 , ♥ meninheira ♥ dixo...\nhahahaha, real como a vida mesma!! (a nota xa dubido que sexa real hahaha)\nÁs 08:37, 23/07/09 , Carlos Sousa dixo...\nEstes madrileños sempre tan espabiladiños, e ó final, xa ves (sempre falando en tópicos)\nSe a "prezidenta Dulcinea" é así, como serán os vocáis...\nOu será unha táctica para que destaque o letreiro e cobrar millor?\nÁs 15:41, 23/07/09 , mariajesusparadela dixo...\nPois a min non lle me parece demasiado. No meu povo, había unha carniceira que anotaba as débedas nas baldosas da carnicería...casi non había ningunha (Salvo grandísima necesidade...)\nÁs 20:52, 23/07/09 , An dixo...\nDo demo nunca se pode fiar un :D e menos se traballa con funcionariado nacional...que ten moi mala fama. SAúdos meu XD\nÁs 10:55, 24/07/09 , vermella dixo...\no dito non sirvas a quen serviu sempre o usaba a miña avoa,e sempre engadía:nin debas a quen debeu...\nÁs 09:08, 25/07/09 , HADEX dixo...\nJa ja ja....bueno fálache alguén que está rodeada de falta de tacto no traballo....afortunadamente non deixo que me afecte....e ademais no ámbito familiar non me pasa....\nÁs 00:17, 26/07/09 , Anónimo dixo...\nEu penso que, tal e como a boa sra. Dulcinea escribiu a nota, o tal Marcial igual non se molesta; até resulta tenro.\nImaxínese que fose unha notificación do xulgado, con toda a súa prosa ilexible por outros motivos: era para botarse a tremer.\nSaúdos (nótase que o vrao o ten a medio gas :-)\nÁs 12:47, 26/07/09 , Anónimo dixo...\nHai xente que pode soltar calquer burrada no momento máis inoportuno. Non sei se é porque non pensan o que din ou porque non se dan conta de que as súas palabras poden facer dano.


O PP da Laracha di que hai que arranxar a Praza do Xeneralísimo, que eles mesmos destrozan cos seus vehículos particulares\nParece ser que o goberno municipal do PP da Laracha pretende abordar o arranxo da “Praza do Xeneralísimo Franco” da Laracha, á que seguen a referirse como “Praza do Concello”, aínda que se negan a cambiarlle o seu verdadeiro nome incumprindo así a “Lei da Memoria Histórica”. Non é de extrañar o estado desta praza, coa maior parte das losetas deterioradas, cando a diario o Alcalde da Laracha e membros do goberno do Partido Popular entran cos seus vehículos particulares na mesma e permanecen estacionados alí. Unha continua entrada e saída de vehículos de membros do goberno, que evidentemente levan ao levantamento da maior parte das losetas.\nDesde logo, no BNG consideramos moi necesario o arranxo desta praza, como tamén consideramos imprescindible (por hixiene democrática) o cambio do seu nome ao que o Partido Popular se continúa a negar (a pesar de que, como se evidencia cada vez que o goberno municipal fala dela, se avergoñan do seu verdadeiro nome pois nunca o utilizan). O que pasa é que como o Alcalde e membros do goberno continúen entrando e saíndo cos seus vehículos da praza, aínda que se arranxe, non tardará moito en volver a deteriorarse.\nPara o BNG, o que ten que facer o goberno municipal da Laracha, ademais de arranxar a “Praza do Xeneralísimo” e cambiarlle o nome, é reservar algunhas prazas de aparcamento no seu entorno para uso do Concello, e deixar de meter os seus coches na praza.


frota substantivo feminino1 Conxunto de barcos de guerra que posúe un país ou que navegan xuntos. A frota xaponesa foi destruída na segunda guerra mundial. Unha frota da OTAN realiza manobras no Mediterráneo. CONFRÓNTESE armada, escuadrón2 Conxunto de barcos que posúe un país, unha compañía etc., dedicados a unha actividade común, como o comercio, a pesca, o transporte de viaxeiros etc. A frota pesqueira galega de altura anda a pescar en todos os océanos. Unha frota de petroleiros.3 por extensión Conxunto de vehículos dunha compañía. A empresa ten unha frota de cincuenta autobuses.


Sede Electrónica - Licenza de actividades - Apertura de establecementos abertos ao público\nInicio -> Servizos xerais -> Catálogo de trámites -> Licenza de actividades - Apertura de establecementos abertos ao público\nLicenza de actividades - Apertura de establecementos abertos ao público\nDescripción Licenza de actividades para a apertura de establecementos abertos ao público e a celebración de espectáculos públicos ou actividades recreativas cuxa normativa específica esixa a concesión de licenza ou autorización.\nQuen o pode solicitar? Quen vai a desenvolver a actividade ou titular do dereito do local ou establecemento.\nDocumentación a aportar A sinalada na normativa específica.\nPrezo e forma de pagamento\nNormativa Artículo 41.1.g da Lei 9/2013 modificada por disposición final apartado 4 de lei 10/17 de actividades recreativas e espectáculos públicos.\nQuen tramita a solicitude? Urbanismo\nForma de iniciación A petición do interesado\nO prazo será de 10 días --> admisión a trámite.\nO prazo será de 1 mes --> petición de documentos durante a tramitación\nOrganismo resolutor Urbanismo\nFin da vía administrativa A resolución pon fin á vía administrativa\nOs supostos que exixan licenza en materia de espectáculos públicos e actividades recreativas e, ademais, licenza urbanística serán obxecto dunha soa resolución, sen prexuízo da formación e tramitación simultánea de pezas separadas para cada intervención administrativa.\nA proposta de resolución da solicitude de licenza en materia de espectáculos públicos e actividades recreativas terá prioridade sobre a correspondente á licenza urbanística. Se procede denegar a primeira, así se lle notificará á persoa interesada e non será necesario resolver sobre a segunda.\nEn cambio, se procede outorgar a licenza en materia de espectáculos públicos e actividades recreativas, o órgano municipal competente pasará a resolver sobre a licenza urbanística, e notificaráselle o pertinente en forma unitaria á persoa interesada.\nLicenza de actividades - Apertura de establecementos cunha capacidade superior a 500 persoas\nLicenza de actividades - Celebración de espectáculos públicos e actividades recreativas de carácter extraordinario\nLicenza de actividades - Instalación de terrazas ao aire libre\nLicenza de actividades - Montaxe de instalacións para a celebración de espectáculos\n8 de Marzo do 2019\nOficina de atención ao cidadán\nDe luns a venres, de 8:30 a 13:30\nDe luns a venres, de 8:00 a 20:00\nOs sábados de 9:00 a 13:00\nCidadáns e Empresas\nSeguimento de trámite\nOs meus trámites\nAutoliquidacións (con identificación)\nAutoliquidacións (sen identificación)\nSeguimento de autoliquidacións\nNotarías e Xestorías\nOs meus representados\nHistórico de autoliquidacións\nEstado do seu trámite\nDatos do proveedor\nSolicitude de documentos\nSeguimento de trámites\nTodos os avais\nTodas as facturas\nTodas as fianzas


Rexistro electrónico da Administración: preguntas frecuentes - Rexistro Electrónico - Oficinas de atención - Atención e información - Punto de Acceso Xeral\nRexistro electrónico da Administración: preguntas frecuentes\nRexistro Electrónico: preguntas frecuentes\nQue é o Rexistro Electrónico Xeneral da AGE?\nQuen pode tramitar ante o Rexistro Electrónico Xeneral da AGE? ?\nCando podo tramitar ante o Rexistro Electrónico Xeneral da AGE?\nA quen podo presentar a miña solicitude?\nPodo achegar documentos á miña solicitude no Rexistro Electrónico Xeneral da AGE?\nEn que circunstancias poden non aceptarse os documentos?\nObterei un acuse de recibo ao realizar unha solicitude no Rexistro Electrónico Xeneral da AGE?\nPodo recibir avisos sobre o estado da miña solicitude de rexistro no Rexistro Electrónico Xeneral da AGE?\nTeño problemas na utilización do Rexistro Electrónico Xeneral da AGE?\nQue é Firma electrónica?\nComo podo conseguir un Certificado Dixital estándar X.509?\nComo instalo un Certificado Dixital na miña navegador Internet Explorer?\nComo instalo un Certificado Dixital no meu navegador Firefox?\nO Rexistro Electrónico Xeneral da AGE é un punto para a presentación de documentos no que poderá presentar calquera solicitude, escrito ou comunicación dirixida a calquera órgano administrativo da Administración Xeral do Estado ou doutras Administracións Públicas integradas no Sistema de Interconexión de Rexistros, que non conten cun procedemento electrónico ou formulario normalizado. As Sedes Electrónicas dos Departamentos Ministeriais e doutras Administracións Públicas proporcionan o acceso aos servizos electrónicos e aos trámites electrónicos que contan con formularios normalizados específicos para a maior parte dos trámites administrativos.\nQuen pode tramitar ante o Rexistro Electrónico Xeneral da AGE?\nAs persoas físicas ou xurídicas, así como os seus representantes.\nO Rexistro Electrónico Xeneral da AGE permite a presentación de solicitudes, escritos e comunicacións todos os días do ano, durante as 24 horas do día.\nAnte quen podo presentar a miña solicitude?\nAnte todos os organismos da Administración Xeral do Estado, e aos órganos das Comunidades Autónomas, Entidades locais, e Universidades que están integrados.\nPode consultar a lista de organismos integrados.\nPodo achegar documentos á miña solicitude no o Rexistro Electrónico Xeneral da AGE?\nSi, existe a posibilidade de achegar documentación ao formulario de iniciación, mediante a achega de documentos electrónicos.\nOs formatos de ficheiros permitidos no Rexistro Electrónico Xeneral da AGE son: odm, odt, odg, pdf, jpg, docx, txt, odp, tif, odb, odi, odc, jpeg, png, odf, doc.\nCando conteñan código malicioso ou dispositivo susceptible de afectar á integridade ou seguridade do sistema.\nNo caso de utilización de documentos normalizados, cando non se cumprimenten os campos requiridos como obrigatorios na resolución de aprobación do correspondente documento, ou cando conteña incongruencias ou omisións que impidan o seu tratamento.\nO Rexistro Electrónico Xeneral da AGE emitirá automaticamente un recibo asinado electronicamente, que conterá:\nNúmero de rexistro individualizado.\nData e hora da presentación.\nCopia do escrito, comunicación ou solicitude presentada.\nNo seu caso, enumeración e denominación dos documentos adxuntos.\nPodo recibir avisos sobre o estado da miña solicitude de rexistro no o Rexistro Electrónico Xeneral da AGE?\nSe se selecciona o medio de notificación (SMS e/ou correo electrónico) recibirá un aviso coa presentación da súa solicitude, e posteriormente un aviso co inicio da tramitación do mesmo, no seu caso.\nO xustificante entregado polo Rexistro Electrónico Xeneral da AGE ten validez a efectos de cómputo de prazo de presentación da documentación de acordo ao establecido no Artigo 31 da Lei 39/2015 , de 1 de outubro, do Procedemento Administrativo Común das Administracións Públicas.\nRequisitos técnicos para utilizar o Rexistro Electrónico Xeneral da AGE.\nMicrosoft Internet Explorer (9 ou superior)\nGoogle Chrome (4 ou superior), é necesario ter instalado o cliente de AutoFirma.\nApple Safari (4 ou superior), é necesario ter instalado o cliente de AutoFirma.\nMozilla Firefox (3.0 ou superior), é necesario ter instalado o cliente de AutoFirma.\nComo norma xeral o certificado debe estar instalado no sistema operativo salvo no caso de Firefox que debe instalarse no navegador.\nTeño problemas na utilización do Rexistro Electrónico Xeneral da AGE.\nSe ten calquera problema, contacte coa Administración no teléfono 060.\nUnha Firma Electrónica é un conxunto de datos asociados a unha mensaxe que permite asegurar a identidade do asinante e a integridade da mensaxe. O asinante xerará mediante unha función, un 'resumo' ou pegada dixital da mensaxe. Este resumo ou pegada dixital cifraraa coa súa clave privada e o resultado é o que se denomina Firma electrónica, que se enviará adxunta á mensaxe orixinal da mensaxe. Vostede poderá comprobar que a mensaxe non foi modificado desde a súa creación porque poderá xerar o mesmo resumo ou mesma pegada dixital aplicando a mesma función á mensaxe. Ademais poderá comprobar a súa autoría, descifrando a Firma electrónica coa clave pública do asinante, o que dará como resultado de novo o resumo ou pegada dixital da mensaxe.\nO Certificado Dixital é un documento dixital que contén, entre outros, os seus datos identificativos. Así, o Certificado permítelle identificarse en Internet e intercambiar información con outras persoas coa garantía de que só Ud. e o seu interlocutor poden acceder a ela.\nEste servizo require que dispoña dun Certificado Dixital persoal estándar X.509 v.3 instalado no seu navegador.\nA través dun Prestador de servizos de Certificación cualificado. Pode atopar a listaxe de Provedores de Servizos de Certificación no buscador de Prestadores de servizos Electrónicos de Confianza Cualificados .Para iso, elixa o cadro de servizos electrónicos de confianza cualificados o servizo "expedición de certificados electrónicos cualificados de firma electrónica".\nPara importar certificados persoais na súa navegador Internet Explorer deberá realizar os seguintes pasos:\nAcceder ao menú Ferramentas, Opcións de internet, e unha vez alí seleccionar a pestana Contido. No apartado de certificados pulsar o botón de Certificados e seleccionar a xanela Persoal.\nA continuación pulsar o botón Importar. Aparecerá un asistente que lle guiará durante toda a importación do certificado. Pulsar o botón Seguinte e introducir no cadro de diálogo o nome do ficheiro que ten o certificado que desexa importar. Pulse Seguinte.Na seguinte xanela se o desexa introduza un contrasinal, introdúcea e marque a casa Marcar a clave privada como exportable para que poida volver exportar o certificado coa súa clave privada e pulse Seguinte.\nA continuación deixe a opción por defecto e pulsar Seguinte.\nNa seguinte xanela mostrarase un cadro coas propiedades do certificado importado, pulse Aceptar. Por último aparecerá un cadro informándolle de que o certificado foi importado correctamente.\nPara importar certificados persoais no seu navegador Mozilla Firefox deberá realizar os seguintes pasos:\nAcceder ao menú Ferramentas, Opcións…, e unha vez alí seleccionar a pestana Avanzado. No apartado de certificados pulsar o botón de Ver certificados e seleccionar a pestana Os seus certificados.\nA continuación pulsar o botón Importar. Aparecerá un asistente que lle guiará durante toda a importación do certificado. Pulsar o botón Seguinte e introducir no cadro de diálogo o nome do ficheiro que ten o certificado que desexa importar. Pulse Seguinte.Na seguinte xanela introduza o contrasinal que se utilizou para cifrar o certificado.Por último aparecerá un cadro informándolle de que o certificado foi importado correctamente.


Temas: ESTADO DE ALARMA VACINAS CORONAVIRUS PSOE PANDEMIA TEMPO SEGURIDADE EUROPA NADAL\n"Os expertos vaticinan que asistiremos a unha etapa crítica da pandemia coincidindo coas primeiras vacinas masivas", sinalou o presidente do Goberno.\nPor Europa Press / Redacción | MADRID | 28/11/2020 | Actualizada ás 12:12\nO presidente do Goberno, Pedro Sánchez, advertiu de que se producirá unha "etapa crítica" da pandemia de coronavirus nos primeiros meses do próximo ano, polo que pediu antepor "a precaución sanitaria a calquera outro tipo de propósito" este Nadal.\n"Os expertos vaticinan que asistiremos a unha etapa crítica da pandemia coincidindo coas primeiras vacinas masivas", afirmou este sábado na sede do PSOE durante unha intervención para presentar o plan 'A España que nos merecemos 2021-2026'. "Neste Nadal é necesario que antepoñamos a precaución sanitaria a calquera outro tipo propósito. Regalemos seguridade a aqueles que queremos para seguir todos xuntos mañá", afirmou.\nNeste sentido animou a que cada militante socialista "poida achegar o seu gran de area", dando exemplo. "É moito máis importante celebrar o Nadal nos próximos anos que este", asegurou.\nSánchez insistiu en que o obxectivo é lograr reducir a incidencia acumulada a 25 contaxios por cada 100.000 habitantes. "Hoxe estamos en pouco máis de 300, por iso queda un longo camiño por percorrer", declarou.\nO presidente do Goberno subliñou que "os próximos meses serán determinantes" para dobregar a curva de contaxios desta segunda onda da pandemia, e sinalou que o plan de vacinación se guía pola "igualdade".\nACTUACIÓN DO GOBERNO E OPOSICIÓN\nSobre a irrupción da pandemia, Sánchez afirmou que "foi unha pésima noticia que chegou cando o Goberno empezaba a andar. Tomamos decisións moi difíciles nun tempo marca".\n"Sabemos como actuaron outros ante crises máis liviás. E sabemos que fixo a oposición: votou en contra do estado de alarma, levaron a Europa as decisións, desatenderon as chamadas de unidade e responderon con ataques máis destrutivos", criticou Sánchez.\nNa súa opinión "non hai un caso igual en Europa". "Cando isto acabe haberá que preguntarse onde estaba cada un", subliñou.


Problemas e fama para acadar solucións – Observatorio Cidadán de Comunicación\nObviamente, a manifestación a favor dalgunha causa por parte dunha recoñecida celebridade poucas veces pode pasar por desapercibida: é o caso do Langui, actor e cantante español que triunfou tanto no mundo da televisión coma na radio. A pesar diso, O Langui (ou Jose Manuel Montilla Macarrón) non é coñecido polos seus múltiples premios e aparicións en galas: a sociedade coñéceo como a persoa con discapacidade que alcanzou o cumio e que alí se quedou por iso. Antes que ser discapacitado, Jose Manuel é unha persoa que é boa nun campo (a interpretación) e calquera consideración que deba facerse cara a el con respecto á súa profesión debe remitirse única e exclusivamente á súa profesión, non á súa condición física ou ao seu estado.\nA pesar desta dobre moral que a nosa sociedade mostra cada día, sen a axuda do Langui quizais moitos dos avances que se conseguiron en canto á eliminación de barreiras arquitectónicas en cidades e transportes xamais terían lugar ou tardarían moito máis en visibilizarse, o cal é preocupante. O criterio dunha persoa vai en función do seu recoñecemento social? O Langui tiña máis problemas que calquera outra persoa con problemas de mobilidade á hora de coller o metro todas as mañás? Moitas veces esquecemos que detrás dunha cara e unha mensaxe hai miles de persoas compartindo esa loita, e así o quixeron facer notar no País, onde se publicaba unha noticia co seguinte titular: “Eu tamén son O Langui”, onde varias persoas que tiñan que utilizar un vehículo especializado (sexan cadeiras mecanizadas, scooters etc.) queixábanse sobre o pouco eco que as súas protestas tiveran nos medios antes de que Jose Manuel aparecese na vida pública. Parece ser que é condición indispensable que un famoso leve o estandarte dunha causa xusta para que esta poida facerse oco na lista de cousas por cambiar.\nLoxicamente, non podemos restarlle méritos a Jose Manuel, xa que grazas ás súas protestas e reivindicacións do día a día, a vida de moitas persoas con discapacidade está a mellorar a pasos axigantados. De feito, no corpo da noticia publicada polo País chégase a dicir que O Langui logrou en pouco tempo o que algúns colectivos como FAMMA non lograron en anos.\nO que si debemos facer é concienciar aos medios de comunicación de que existe un mundo máis aló do Langui, e que o colectivo de persoas con discapacidade seguramente teña outras moitas máis historias que contar: non só o Langui ten problemas para poder viaxar en autobús ou tren; non só o Langui ten problemas á hora de acceder ao casco antigo dunha cidade ou á hora de visitar edificios históricos. Así, moitas persoas con problemas de mobilidade manifestáronse realizando campañas para facer visibles as súas problemáticas cotiás, creando páxinas baixo o asunta anteriormente mencionado “Eu tamén son O Langui?”, como é o caso de Jose Eduardo Caso, quen utiliza a ascendente popularidade de Jose Manuel para chamar a atención aos cargos públicos da súa situación.\nDito isto, o único que podemos dar por sentado é que se debemos buscar algún sector que asuma a culpa da situación de desinformación sobre a problemática da accesibilidade aos espazos públicos, son os medios quen debe responder. Tanto Jose Manuel como o resto das persoas que ven afectadas diariamente debido ás barreiras arquitectónicas loitan pola mesma causa: o único que debemos lograr é dar voz a todos aqueles que desexen pronunciarse, independentemente da súa fama ou recoñecemento por parte da sociedade.\nRevision editor: 20/04/2016 12:00\nRevision GBO: 20/04/2016 12:31\nPublicación: 20/04/2016 15:40\njuncalalvz 20 Abril, 2016 20 Abril, 2016 accesibilidade,S1C,S1C5\n4 comentarios en “Problemas e fama para acadar solucións”\nOs medios de comunicación, coma ti ben dis, non dan voz a este tipo de colectivos que teñen que retrinxir a súa vida pola inaccesibilidade de certos lugares coma pode ser o metro, autobús, ou zonas das cidades que non están adaptadas as súas convalecencias. É moi triste que só pola paralización dun famoso comencen a tomarse medidas para que as persoas con calquera problema de mobilidade poidan viaxar no transporte público con total normalidade. A empresa de transporte que negou a entrada a Juan Manuel Mortilla (El Langui) alega que a regra estrableceuse hai dous anos cando unha persoa cun problema de mobilidade perdeu a estabilidade durante a viaxe a tivo un accidente, accidente que pode ter perfectamente unha persoa se ningún tipo de problema, é dicir, quixeron limparse as mans impondo unha excusa sen sentido algún. http://ccaa.elpais.com/ccaa/2016/02/23/madrid/1456219674_834440.html\nO Consorcio Regional de Transportes anunciou que está traballando nunha nova normativa para determinar qué cadeiras de rodas poden acceder aos vehículos ou qué adaptacións deben realizarse nos mesmos.\nMoitas persoas levan anos denunciando a Confederación de Consumidores e Usuarios da Comunidad de Madrid (CECUMadrid) a imposibilidade que teñen para acceder ao transporte público, e hasta agora, que a denuncia ven por parte dunha persoa famosa, ninguén fixo nada. É o caso por exemplo dunha nai que denuncia que a súa filla non pode ir a Universidad porque non ten cómo chegar a ela. http://www.abc.es/madrid/20150127/abci-discapacitados-tarjeta-transporte-201501261208.html\nO problema do transporte non é a única pedra que se encontran no camiño estas persoas. Temos o exemplo de Antonio Porras, un home de 63 anos que non pode sair a rúa, vive nun segundo piso sen ascensor, desplázase en cadeira de rodas e depende de que o seu fillo non traballe ese día e poida cargar con el para poder sair. Coma él 94.787 persoas en Madrid non poden sair a rúa se axuda, todas elas teñen mobilidade reducida, e o problema non é só sair de casa, se non que teñen que encontrarse con aceras mal asfaltadas, bordillos demasiado altos, rampas que non funcionan, etc. Todo isto está a suceder a pesar de que a lei afirma que Madrid debe ser unha cidade accesible e que os edificios de viviendas están obligados a realizar ajustes razonables para que todas as persoas poidan levar unha vida normal, máis parece que non lles importa moito o que a lei diga.\nExisten numerosas organizacións que loitan todos os días para que estas persoas teñan unha vida digna e non necesiten pasar por situacións coma as que acabo de relatar, COCEMFE é unha delas, está asociación axuda a fortalecer, formar e coordinar os esforzos e actividades das entidades que traballan a favor das persoas con discapacidade física e orgánica para defender os seus dereitos e mellorar a súa calidade de vida. Adxunto a web oficial da organización onde explican máis detalladamente a súa labor e proxectan información moi interesante. http://www.cocemfe.es/portal/\nData de emisión do comentario: 20/04/2016- 17:01\nData de revisión do GBO: 20/04/2016- 17:34\nData de publicación do comentario: 20/04/2016- 19:10\n21 Abril, 2016 ás 6:28 pm\nItziar, pese a cue resulte triste, a realidade é así. Como ben dis, realmente o que diga a lei pouco importa, por non dicir nada. Se realmente se aplicase todo o que a lexislación española di, a maior parte dos problemas e dificultades que as persoas con problemas de diversidade funcional teñen que encarar día a día desaparecerían. Considero moi interesante o apunte que fas sobre a cantidade desorbitada de persoas que non poden facer algo tan sinxelo como saír da súa casa: non quero nin imaxinarme xa o que tén que ser realizar tareas cotiás como ir a traballar ou facer a compra. Que a capital de España teña pouca accesibilidade xa parece broma, pero ¿de qué nos vamos a queixar se, máis importante que as barreiras arquitectónicas, as barreras mentais da poboación aínda non desapareceron?\nAlgunhas fundacións como Disgrup (disgrup.org) realizaron varios proxectos onde se narra o día a día dunha persoa con problemas de movilidade reducida (Diario dun discapacitado) e as problemáticas coas cales se atopa regularmente. Realmente non nos damos conta do difícil que resulta para estas persoas enfrontar as barreras arquitectónicas que, por lóxica pura e comodidade, xa deberían desaparecer. Considero que isto debería servirnos como exercicio para facer unha crítica constructiva do que está mal na nosa sociedade e intentar cambialo.\nRevision GBO: 22/04/2016 23:01\nÁs veces parece que se non saímos na televisión non existimos, que se non somos famosos non temos problemas. Triste pero certo. É inxusto que só se mellorara a accesibilidade nos transportes cando nos demos conta de que uha persoa famosa o necesitaba. Pero a verdade é polo menos algo foi mellorado. Ás veces teñen que visibilizarse deste xeito os problemas que non visibilizan os medios de comunicación. O certo é que El Langui fixo unha estupenda labor por mellorar a accesibilidade dos autobuses en Madrid e así intentar que desaparezan as súas dificultades e as de moita xente que sofre día a día o mesmo ca el. http://www.lasexta.com/noticias/sociedad/langui-consigue-mas-115000-firmas-horas-conseguir-autobuses-accesibles-madrid_2016022500082.html\nAdemais, é unha alegría ver que a iniciativa de El Langui se contaxia a máis cidades. http://www.farodevigo.es/portada-ourense/2016/03/06/ejemplo-langui-contagia-ourense-quejas/1417386.html\nÉ certo que os problemas de accesibilidade das persoas con algunha discapacidade non adoitan saír continuamente nos telexornais, mais non é un tema oculto, do cal os medios non se fagan eco. Moitos xornais e algunhas cadeas de televisión, como pode ser La Sexta, si que se fan eco das reivindicacións deste sector.\nLucía Casas Piñeiro di:\n23 Abril, 2016 ás 9:50 am\nAna, é certo que gracias a El Langui o problema da accesibilidade nas ciudades e, no transporte en xeral, deu un xiro brutal. Opino que grazas a toda esta movilización consiguiuse certos cambios que, de non ser por elo, houberan tardado incluso anos en levarse a cabo, pero non todo vale, e o feito de que esos cambios produzanse polo feito de quen pide reformas sexa un personaxe famoso, non termina de parecerme de todo ético. O fin xustifica os medios? Certo é que estamos mellor que antes, iso resulta innegable, pero se nos poñemos na pel de aqueles que levan loitando anos polos dereitos sen apenas conseguir nada, como sentaría?\nOpino que ós medios de comunicación lles fai falta una renovación total de valores, comezando por ter máis empatía. Empatía hacia a sociedade, non hacia os poderes hexemónicos, cousa que xa amosaron nas últimas décadas.\nRevisión GBO: 26/04/2016 1:41\nAnterior Previous post: Tratamento do colectivo xitano nos medios galegos\nSeguinte Next post: A publicidade dirixida á terceira idade


Allariz organiza as VI Xornadas para a Igualdade entre homes e mulleres | Radiofusion - A programación das Emisoras Municipais Galegas\nAllariz organiza as VI Xornadas para a Igualdade entre homes e mulleres\n03 de Marzo, 2010 - 12:00 h. | Publicada por Radio Allariz\nCon motivo da celebración do Día Internacional da Muller, o Concello de Allariz, a través da concellería de Benestar Social, organiza, un ano máis, as Xornadas de Igualdade centradas esta edición, segundo explicaba a concelleira Pilar Gallego, “nun aspecto concreto das relacións humanas reflexionando sobre igualdades e\nO Fogar do Maior será o escenario que acollerá a inauguración desta iniciativa o día 8 de marzo. Ademais da ponencia impartida por tres mulleres das asociacións veciñais de Nanín, Valverde e Roiriz, a partir das 19:30h, Mariam Bañobre presentará o seu espectáculo teatral A filla de Woody Allen.\nOs martes, dende o día 9 ata o martes 23, a programación inclúe Tardes de Cinema en Ourense para as mulleres que participaron nos obradoiros. Serán espectadoras de películas catalogadas como románticas que permitan debater, ó seu remate.\nAs mulleres manexarán un Manual de Primeiros Coidados e os homes aprenderán Outras formas de amar como homes, en sendos obradoiros que se celebrarán os mércores 10 e 17 de marzo, respectivamente. O mércores 24, homes e mulleres xuntaranse para participar no Faladoiro “Nunca choveu que non escampara”\nO Café Cultural Roi Xordo acollerá os xoves, días 11 e 25, sesións de cinema. Na primeira delas presentarase a mediametraxe “Historias de mulleres: as mulleres da Raia” cun debate final a cargo da realizadora do documental Diana Gonçalves. Tamén terán o seu espazo as curtas “O cine delas” de MR Misto Films.\nAs Xornadas serán clausuradas o día 26 de marzo co Fiadeiro “Unha noite no muíño...” no que participarán os grupos musicais “As Outras” , “Tánghete” e un grupo de mulleres pandereteiras da asociación veciñal de Seoane que coa súa música e o seu baile darán fin á programación das VI Xornadas da Igualdade.\nEntrega premio Maiores con Iniciativa\nA programación inclúe, para o venres 12 de marzo, a entrega de premios do concurso Maiores con Iniciativa no que participou o Concello de Allariz co proxecto “As herbas mediciñais” realizado por 150 mulleres alaricanas.\nRepresentantes da Xunta de Galicia e Fundetec achegaranse ata Allariz para entregar o premio que este proxecto recibía en Madrid a semana pasada.


O Mirador- Revista\nEste xornal nace dunha iniciativa a nivel comunitario impulsado desde o Programa Municipal de Educación de Rúa da Concellaría de Benestar Social do Concello de Santiago de Compostela con colaboración de todas as entidades que levan traballando moito tempo no barrio de Fontiñas.\nO Programa Municipal de Educación de Rúa ten coma unha das súas finalidades actuar no tempo de lecer da poboación infanto-xuvenil, ofertándolle actividades que promovan neles un ocio saudable ao mesmo tempo que se traballan outro tipo de valores que faciliten un desenvolvemento persoal e social pleno.\nA súa vez, o Programa quere impulsar a labor comunitaria que se está levando desde fai anos no barrio de Fontiñas a través do traballo en rede das distintas entidades do barrio.\nPor isto, unha das actividades principais do Programa é a creación dun xornal mensual de barrio, elaborado entre as diferentes entidades e as propias persoas destinatarias do Programa.\nQue o barrio medre, reforzando o sentimento de pertenza ao mesmo, axudando a xerar vínculos e interrelacións entre todas as persoas, institucións e organismos que o conforman, sen distinción de ningún tipo. Para que isto sexa unha realidade posible, o Programa cre primordial traballar coa poboación xuvenil, presente e futuro da comunidade, axudando a crear suxeitos activos e comprometidos co seu entorno. Este traballo unicamente é posible coa implicación e a colaboración de todas as persoas xa que como compoñentes dunha realidade mutua e compartida, é responsabilidade de todos e todas ser partícipes nos procesos que poidan significar o reforzamento ou a mellora do barrio.\nQue mellor vista para observar, analizar, participar, opinar, discutir ou admirar este traballo que …O MIRADOR !\nO Mirador (pdf, 6,58 mb)


A vía do tren en Perlío\nSeguro non é, pero ...\n09 de Decembro, 2020 - 02:06 h. | Publicada por Radio Fene\nO tren volve nesta xornada á actualidade. O trazado da vía entre Ferrol e Betanzos data de 1912, non se moderniza e as víaxes son cada vez máis escasas. Poucas persoas utilizan o tren para desprazarse a Ferrol, a Pontedeume e á Coruña, cando o ferrocarril é recoñecido en todo o mundo como un medio de transporte ecolóxico e económico. Por se fora pouco en Perlío o tren divide á parroquia en dúas zonas de difícil comunicación.\nSeguro non é, pero atravesar a vía é a única solución que temos a dia de hoxe. Esa é a resposta da cidadanía de Perlío que utiliza o paso a nivel sen protección entre a avenida Marques de Figueroa e a rúa do cruceiro de Perlío. A solución para unha maior permeabilidade sería un paso soterrado ou elevado, segundo indicaron esta mañá a Radio Fene ao pé da via do tren. Cruzar a vía é moi perigoso pero a alternativa é dar un rodeo de máis de un quilómetro e medio. Tanto o paso elevado como o soterrado sería unha forma máis fácil de circular, especialmente para as persoas maiores que van á igrexa, ao cemiterio ou a distintos servizos.


Fotografía aérea da primeira terraza, o alxibe e algunhas unidades domésticas.\nFotografía aérea do acceso suroeste á croa e unidades domésticas.\nVista do fogar ou lareira dunha das unidades domésticas.\nPlanta dunha construción doméstica.\nPlanta e lareira dunha unidade doméstica.


Agosto 2021 – Páxina 4 – A Nosa Voz\nTalleres organizados por Cáritas en Melide e Lugo\n04/08/2021 por A Nosa Voz\nAté o 13 de agosto pódese solicitar participar no taller de Operarios de Limpeza que terá lugar en Melide. Esta actividade está dirixida a persoas en situación de desemprego que queiran formarse no sector da limpeza. As persoas interesadas en participar poden porse en contacto co Programa de Emprego de Cáritas chamando ao teléfono 604 07 47 62.\nPor outra parte, até o 18 de agosto está aberto o proceso de selección para participar no taller de Informática Básica para a Procura de Emprego que organizará Cáritas Lugo durante 3 semanas a partir do 23 de agosto. Este taller está dirixido a persoas desempregadas con poucos coñecementos no manexo das novas tecnoloxías e queiran aprender a utilizar o sistema operativo Windows, Word para realizar o curriculum vitae, etc. e sacar proveito de Internet para mellorar a procura de emprego. Os interesados en participar no proceso de selección pedirán cita ao Programa de Emprego no teléfono 982 24 20 09.\n125 anos de presenza mercedaria en Sarria\n02/08/2021 por A Nosa Voz\nCon motivo de cumprirse 125 anos de presenza mercedaria en Sarria, o luns 2 de agosto ao oito da tarde celébrase unha Misa de Acción de Grazas na igrexa do Mosteiro da Madalena.\nO bispo Benito Murúa dirixiuse á Santa Sé informando de que en Sarria existía, ruinoso, o antigo Mosteiro dos Agostiños, usurpado en 1835 polo Estado, que foi entregado á Municipalidade para ser usado como cárcere desde 1840.\nO oito de xullo de 1896, a Santa Sé autorizaba que o Bispo Benito Murúa entregase o Mosteiro aos Mercedarios.\nSobre o que supuxo o establecemento dos Mercedarios, comenta Amador López Valcárcel:\n“Do apostolado do ensino en Sarria por parte dos Mercedarios creo non cabe dúbida algunha.\n“Evidentemente un noviciado relixioso nun pobo como Sarria era un beneficio docente para os comarcanos, xa que a estes establecementos sempre acudiron raparigos que na súa maior parte non chegan á profesión relixiosa ou ao sacerdocio. É un labor benéfico que non todos queren recoñecerlle á Igrexa.\n“Pero, ademais do Noviciado relixioso, e seguramente participando dos ensinos que se impartían no mesmo, o Bispo autorizou desde o comezo do curso escolar 1901-1902 que funcionase en tal establecemento unha das chamadas Preceptorías, que viñan ser como seccións filiais do Seminario Diocesano nas que podían cursarse os primeiros anos de Humanidades”. (Episcopologio lucense, páx. 601)\nCategorías IgrexaEtiquetas MercedariosDeixa un comentario


DOMINIC GAGNON PROTAGONIZA UNHA NOVA XORNADA DE PLAY-DOC - Play-Doc - Play-Doc\nDOMINIC GAGNON PROTAGONIZA UNHA NOVA XORNADA DE PLAY-DOC\n− O controvertido director franco-canadense presenta as súas primeiras películas no festival, que lle dedica unha retrospectiva e na que dirixe o ciclo Cinema Direct\n− Comeza a sección oficial con El futuro perfecto e Omar y Gloria e segue adiante o ciclo de cine galego con dúas novas obras\nPlay-Doc Festival Internacional de Cine Documental segue adiante con Dominic Gagnon como protagonista. O controvertido director franco-canadense, ao que este ano se lle dedica unha retrospectiva e que programou a sección Cinema Direct, atópase desde este mércores en Tui, sede do festival, que hoxe proxectará as súas obras Of the North e Pieces and Love All to Hell. Tamén continúa a sección Cine Galego, cos documentais Manuel Vilariño. Ser Luz, de José Manuel Mouriño, e Una vez fuimos salvajes, de Carmen Bellas, e exhibiranse as primeiras películas a competición: El futuro perfecto, de Nele Wohlatz, e a estrea mundial de Omar y Gloria, de Jimmy Cohen.\nTras a inauguración o mércores do festival –que se prolongará até o domingo –, con o clásico do cincuenta On the Bowery e a estrea mundial de O equilibrio dos opostos, de Alberto Baamonde, dentro da sección Cine Galego, Play-Doc avanza cun programa variado, que se completa cos talleres que enchen as mañás de actividade na área Panorámica de Tui, sede do festival. Todo iso despois dunha xornada de apertura marcada pola gran asistencia do público, que encheu a sala principal nas dúas películas. Un ano máis, e van 13, Play-Doc confírmase como un evento capaz de achegar un xénero minoritario como o cine documental a un público cada vez máis amplo.\nComa se fose un antropólogo da web, Gagnon interésase polos vídeos anónimos que a xente colga en YouTube, a modo de desesperadas mensaxes nunha botella lanzadas ao ciberespazo. Ao trasladalas da pantalla dun computador á dunha sala de cine, o director crea unha especie de comunidade, na que estas voces solitarias dialogan entre si e adquiren un novo significado. O resultado é unha abafadora análise da sociedade contemporánea, chea de elementos tragicómicos, entre a solidariedade e a provocación.\nPieces and Love All to Hell, que hoxe se proxecta, forma parte da súa triloxía americana, un inquietante retrato dos demos que perturban ás masas anónimas de Estados Unidos, un país afectado por vellos prexuízos e novos odios; un paseo salvaxe e subversivo entre medos suprimidos, fantasías paranoicas, historias de chiflados e lúcidas valoracións do futuro, que parece vaticinar a vitoria electoral de Dondald Trump\nMostrada na edición anterior do festival, Of the North é unha resposta ao clásico do cine documental de Robert Flaherty Nanook of the North. Realizada así mesmo con metraxe de internet e vídeos de YouTube, ofrece unha imaxe crúa dos esquimales, afastada daqueloutra idealizada por Flaherty un século atrás. A obra desatou unha enorme polémica no seu país de orixe, facendo que a obra de Gagnon sexa vetada en festivais e salas de cine.\nDentro do ciclo de Cine Galego, este xoves proxéctanse unha película como Manuel Vilariño. Ser luz, que profunda no traballo do premio nacional de fotografía, e unha estrea mundial, Una vez fuimos salvajes, unha conversación imaxinaria entre a autora Carmen Bellas e o barrio de San Cristóbal, nos arrabales de Madrid.\nPara completar o programa deste xoves exhibirase El futuro perfecto, de Nele Wohlatz, premio á mellor ópera prima do festival de Locarno. Wohlatz xa se presentou en 2014 en Play-Doc con Ricardo Bär, tamén en competición, unha película que codirixiu con Gerardo Naumann. Esta nova obra baséase na experiencia real de Zhang Xiaobin, quen se encarnou a si mesma no rol de protagonista. É a historia do choque cultural que lle produciu a súa chegada a Arxentina con 17 anos e sen falar unha palabra de español.\nOmar y Gloria, da sección oficial, é a segunda obra do realizador experimental mexicano Jimmy Cohen, que é tamén videoartista e músico. Os dous protagonistas da película son unha nai octoxenaria e o seu fillo que bailan danzón desde fai máis de 15 anos e rexístrano en vídeo como cineastas afeccionados. Juntos danlle vida a unha historia única que se conta a través da música dos salóns de baile, dos seus recordos e dos 11 pasos que marcan un bo danzón.


Sen noticias do octoxenario desaparecido en Curtis o mércores pasado\nRedacción | Luns, 31 de Xullo de 2017, 11:27\nARCHIVADO EN | Curtis desaparecido octoxenario\nRamón Barral leva desde o mércores desaparecido.\nContinúa activo do dispositivo de procura para tentar localizar o octoxenario desaparecido desde a tarde do mércores en Curtis, segundo informaron a Europa Press fontes da Garda Civil.\nAsí, o rastrexo para dar co ancián, que padece alzheimer e necesita medicación, continúa cun dispositivo conformado por unha patrulla da Garda Civil, integrantes de Grupos de Emerxencia Supramunicipais e efectivos da Xunta.\nO home foi buscado nos últimos días nun radio duns tres quilómetros ao redor da súa vivenda, pero o sábado foi ampliado. Ademais, en días pasados uníronse ao dispositivo drons da Unidade Operativa de Drons da Axencia Galega de Emerxencias, que tentaron sen éxito localizar algún rastro do ancián.\nO home, Ramón Barral Vázquez, de 89 anos, veciño da parroquia de Fisteus, está desaparecido desde a tarde do mércores. Minutos antes das 5 da tarde, o seu fillo contactou co 112 Galicia para dar a voz de alarma.\nO octoxenario reside na Coruña e acudira a Curtis a pasar uns días coa súa familia. A última vez que se viu foi a uns 100 metros da súa casa, sobre as catro e vinte.\nAo longo da tarde do mércores desenvolveuse un primeiro operativo no que participaron diversos efectivos de emerxencias, así como un helicóptero da Garda Civil.\nBuscan con drons a un octoxenario desaparecido en Curtis


Protestas en Bosch e Unísono Vigo para reclamar “un convenio digno” - VigoÉ\nO persoal dos centros de chamadas concentrarase este martes na cidade olívica para reclamar maiores salarios e menos temporalidade, entre outras cousas\nUnha concentración recente en Bosch Vigo. / Foto: CIG\nA federación de Banca da CIG convocou mobilizacións para reclamar “un convenio digno” nos centros de chamadas e rexeitar “os intentos da patronal de precarizar aínda máis as condicións laborais no sector”. As protestas comezan este martes en Vigo, con concentracións en Bosch e Unísono, dúas das empresas con máis persoal na provincia de Pontevedra. Despois trasladaranse ata A Coruña, Ourense, Lugo e Santiago.\nA CIG menciona “baixos salarios, presións, ameazas, temporalidade, dificultade para a conciliación, non pagamento dos gastos teletraballo, clasificación profesional inadecuada e obsoleta, xornada irregular ou a tempo parcial” como principais problemas no persoal dos centros de chamadas, que leva dende xaneiro de 2019 negociando o convenio colectivo estatal.\nNeste tempo os seus soldos “permaneceron conxelados”, até o punto de que de térense aplicado os índices do IPC (incluso os negativos) en lugar das subas pactadas en convenio, o salario anual de teleoperador/a especialista sería hoxe de máis de 16.000 euros. “Polo que os cartos perdidos en 11 anos por mor deste convenio ascenden a máis de 10.000 euros”, denuncian dende a CIG.\nPor iso na central sindical apostan por reclamar na rúa unha mellora das condicións de traballo, tendo en conta a “actitude inmobilista” e a “falta de interese” do empresariado en negociar un convenio que recoñeza o esforzo realizado polo persoal do sector durante a pandemia.\nDeste xeito, a CIG fai un chamamento a participar nas mobilizacións que darán comezo este martes 18 en Vigo (diante de Bosch ás 11:15 horas e diante de Unísono ás 12:15 horas) e que continuarán o martes 25 na Coruña, o 8 de febreiro en Ourense, o 22 en Lugo e o 15 de marzo en Santiago.\nPersonal de los centros de llamadas denuncia salarios “de miseria” en el cuarto día de huelga\nVigo sale este lunes a la calle para reclamar «dignidad» en los centros de llamadas


Arquivo municipal - Cambados - Detalle arquivo - Servizo de Patrimonio Documental e Bibliográfico\nAcceso a base de datos (Atom)\nPraza do Concello,1. 36630 Cambados\n986 520 902 - Fax: 986 524 866\nResponsable: Funcionarios municipais\nNº unidades de instalación: 7.079\nNº rexistros inventario descriptivo (base de datos): 47.716\nActuacións Servizo Técnico Patrimonio Documental\nOrganización inicial: 1987\nReincorporacións documentais: 1987, 1988, 1992, 1998, 1999, 2000, 2004, 2005-2006, 2008, 2009, 2011-2012, 2014, 2015-2016, 2019\nO patrimonio documental conservado polo Concello e froito da súa xestión consérvase na casa do concello, edificio de pedra, con baixo, planta e aproveitamento do baixo cuberta, de planta rectangular e perfectamente integrado no conxunto monumental da vila.\nO espazo do arquivo municipal localízase no baixo cuberta e accédese desde o primeiro andar, onde se sitúan as oficinas municipais. Conta cunhas axeitadas condicións de habitabilidade, con iluminación natural controlada e con ventilación adecuada.\nDistribúese en tres salas comunicadas entre si e cun único acceso, na actualidade ocupa 130 m2 e posúe estantes metálicos de diversas alturas debido á inclinación do teito. Os equipamentos complétanse cunha mesa de traballo e de consulta e cun ficheiro metálico.\nA falta de espazo na casa do concello obrigou a trasladar algunhas das unidades de instalación a un local de arquivo complementario situado na rúa lateral do concello, no semisoto do edificio, que anteriormente acollía dependencias xudiciais.\nComo o arquivo recibe regularmente documentación xa non queda espazo dispoñible, polo que nos últimos anos a documentación arquivada se deposita no chan, algo inadmisible que debe solucionarse con urxencia.


Xadrez real - Establecer Xadrez real gratis\nXogo Xadrez real\nSe che gusta Xadrez real , por favor, ténteo un destes xogos:\nDesenvolve a túa intelixencia co xogo de xadrez máis realista. Podes xogar con dous xogadores ou contra a máquina. Pode escoller 4 niveis de dificultade diferentes contra a máquina. O nivel 1 (verde) é o máis sinxelo e o nivel 4 (vermello) o máis complicado. O xogo pódese gozar en taboleiros de 8x8 ou 6x6. Tamén ten unha opción 2D ou 3D.\n3. Xadrez chinés clásico\n5. Tanque flash\n6. Maquillaxe de noiva\n7. Fuxa 3\n8. Ideal bebés\n9. Moto Kid